**Nummen yhtenäiskoulun järjestyssäännöt**

Nummen yhtenäiskoulun järjestyssäännöt on laadittu yhdessä oppilaiden kanssa. Järjestyssääntöjen tarkoituksena on luoda kouluumme turvallinen ja kaikille viihtyisä kouluympäristö niin sisä- kuin ulkotiloissakin ja edistää opiskelun sujumista mahdollisimman esteettömästi. Viihtyisässä koulussa on myönteinen, toisia arvostava ja iloinen ilmapiiri. Hyvinvointi kasvaa turvallisesta koulupäivästä ja lasten, nuorten ja koulun aikuisten välisestä keskustelevasta yhteistyöstä. Sääntöjen kautta turvataan kaikille oppilaille yhdenvertainen oikeus opetukseen ja oppimiseen sekä tasavertaiseen kohteluun. Järjestyssäännöt myös selventävät oppilaiden koulunkäyntiin liittyviä velvollisuuksia. Järjestyssäännöt koskevat koulutyötä koulupäivän ajan kouluympäristössä sekä opintoretkillä koulun ulkopuolella. Siistissä ja viihtyisässä ympäristössä on kaikkien hyvä olla.

Järjestyssääntöjen lisäksi oppilaille on laadittu tarkempi koulumatkaohjeistus, jota myös käsitellään oppilaiden kanssa syyskauden alkaessa. Ohjeistus on osa koulun liikennekasvatusta. Oppilashuoltosuunnitelmaan liittyy kaupungin päihdepolkukuvaus ja koulun kuvaus puuttumisesta tupakkatuotteiden käyttöön, joka puolestaan on laadittu poliisin ohjeistuksesta.

**Koulumatkalla**

* Noudatan liikennesääntöjä.
* Noudatan hyviä käytöstapoja koulumatkalla ja koulun alueella.
* Käytän pyöräilykypärää, jos kuljen koulumatkat pyörällä.
* Koulun alueelle saapuessani mopolla/skootterilla huomioin alueen muun liikenteen ja jalankulkijat ja jätän ajoneuvoni mopoparkkiin koulupäivän ajaksi.

**Koulupäivän aikana ja oppitunneilla**

* Tulen ajoissa kouluun ja oppitunneille.
* Annan työrauhan itselleni ja muille.
* Teen tehtäväni huolellisesti.
* Pidän huolta opiskeluympäristön siisteydestä ja järjestyksestä.
* Kuuntelen opettajaa, koulun muita aikuisia ja oppilastovereita.
* Viittaan ja odotan omaa puheenvuoroa.
* Noudatan saamiani ohjeita.
* Kunnioitan toisia ja heidän mielipiteitään.
* Käytän kaunista kieltä.
* Ilmoitan aikuisille havaitessani kiusaamista tai epäoikeudenmukaista kohtelua.
* Käytän kännykkää ja muita mobiililaitteita vain sallittuina aikoina ja oppitunneilla luvan kanssa.
* En käytä koulussa bluethoot-vahvistimia.
* En kuvaa tai videoi toista oppilasta tai koulun aikuista ilman hänen lupaansa enkä julkaise sitä.
* Käyttäydyn asiallisesti ja huomioin toiset oppilaat ja aikuiset; koulun hyvä ilmapiiri kasvaa toisten kunnioittamisesta.
* En tuo kouluun tai käytä koulussa mehuja, limsoja, energiajuomia, päihteitä tai päihdyttäviä aineita (esim. tupakka, nuuska, alkoholi, sähkötupakka).
* Oppituntien aikana en käytä purukumia enkä syö mitään lukuun ottamatta kotitaloustunteja ja joitakin muita erikseen opettajan etukäteen tiedottamia tapahtumia.
* En pidä päässä lippiksiä, pipoja tai muita päähineitä oppitunneilla.
* Laitan päällystakin naulakkoon ennen luokkaan tuloa.
* Jätän kengät luokan ulkopuolelle.
* Jätän vaaralliset välineet kotiin (esim. teräaseet, veitset, ampuma-aseet, laserosoittimet).

**Välitunnilla 1-6 lk**

* Pysyn välituntialueella.
* Kuljen sisälle ja ulos rauhallisesti.
* Otan kaikki mukaan leikkiin.
* Pelaan vain pelaamiseen tarkoitetuilla alueella.
* Palautan liikuntavälineet sisälle.

**Välitunnilla 7-9 lk**

* Pysyn välituntialueella .
* En oleskele mopoparkkialueella.
* En käytä kännykkää alaluokkien pihalla.
* Menen suoraan ulos oppitunnilta.
* Kellon soidessa siirryn välittömästi oppitunnille.
* Pelaan vain pelaamiseen tarkoitetulla alueella.
* Palautan liikuntavälineet varastoon.
* Laitan roskat pihalla oleviin roskasäiliöihin kuten myös purukumit.

**Ruokailussa**

* Ennen ruokasaliin menoa vien ulkovaatteet ja repun seuraavan tunnin luokan naulakkoon.
* Jos olen menossa seuraavalla tunnilla Teknikumiin tai liikuntatunnille, vien vaatteet ja repun auditorion naulakkoon.
* Pesen kädet ennen ruokailua.
* Jonotan rauhassa vuoroani.
* Noudatan kauniita ruokailutapoja.
* Otan ja maistan vähän kaikkea ruokaa.
* Puhun rauhallisesti oman pöytäseurueeni kanssa.
* En käytä kännykkää ruokasalissa.
* Lajittelen jätteeni ja palautan astiat sovituille paikoilleen.
* Kiitän ruuasta keittiöhenkilökuntaa syötyäni.